Khuzaimi Piee

Ahmad Khuzaimi bin Piee (lahir 11 November 1993), juga digelar Jimmy, ialah seorang pemain bola sepak profesional Malaysia yang bermain sebagai pemain pertahanan untuk pasukan Liga Super Malaysia, Negeri Sembilan dan pasukan kebangsaan Malaysia.

Awal kehidupan 
Khuzaimi dilahirkan di Krubong, Melaka, Malaysia.

Kerjaya kelab

Belia 
Khuzaimi memulakan karier bola sepaknya dengan Melaka United (dahulu Melaka FA) B-21 dalam pertandingan Piala Presiden dan kemudiannya berpindah ke MP Muar.

Melaka United 
Khuzaimi kemudian berpindah ke pasukan senior Melaka dalam Piala FAM peringkat ketiga selama dua tahun pada 2013 dan 2014.

PKNS 
Pada 2015, beliau menandatangani kontrak selama tiga tahun dengan PKNS. Pada November 2014 beliau menyertai PKNS, membuat 3 penampilan liga. Dia hanya muncul dalam dua perlawanan untuk PKNS sebelum dipinjamkan kepada SAMB pada awal 2016.

SAMB (pinjaman) 
Semasa bersama PKNS beliau juga menghabiskan masa secara pinjaman di SAMB, membuat 7 penampilan liga dan menjaringkan 3 gol.

Kembali ke Melaka United 
Pada Jun 2016 dia menyertai semula Melaka, yang menyaksikan dia bermain di bahagian pertahanan bersama Khair Jones dan Shin Jae-pil sehingga menjadi juara Liga Perdana Malaysia. Beliau juga berjaya membuat 24 penampilan liga dan menjaringkan 2 gol.

PKNP (pinjaman) 
Beliau dipinjamkan oleh PKNP pada awal 2018 dan kembali ke Melaka pada penghujung musim. Beliau membuat 7 penampilan liga.

UiTM 
Beliau menyatakan bahawa prestasinya telah merosot bersama Melaka United pada 2019, dan oleh itu, memutuskan untuk berpindah ke UiTM pada 2020 untuk memperoleh semula prestasinya.

Negeri Sembilan 
Selepas UiTM telah diturunkan ke Liga Perdana, beliau menyertai Negeri Sembilan pada 2022 agar dapat terus bermain dalam Liga Super.

Kerjaya antarabangsa 
Pada September 2016, Khuzaimi menerima panggilan pasukan kebangsaan pertamanya untuk perlawanan persahabatan antarabangsa menentang Singapura dan Afghanistan walaupun beliau masih bermain di divisyen dua, Liga Perdana Malaysia. Bagaimanapun, beliau hanya bermain dalam satu perlawanan, di mana beliau membuat penampilan sulung bagi Malaysia menentang Afghanistan pada 11 Oktober 2016, sebagai pemain gantian untuk Nazirul Naim pada minit ke-68.

Beliau tidak bermain untuk pasukan kebangsaan lagi untuk enam tahun akan datang selepas penampilan sulungnya. Khuzaimi menyatakan bahawa kecederaan yang dialaminya menjejaskan prestasinya dan mungkin menjadi punca beliau lama tidak dipanggil.

Pada Mac 2022, dia dipanggil sekali lagi dalam skuad 25 pemain menentang Filipina, Singapura dan Albirex Niigata Singapura.

Statistik kerjaya

Antarabangsa

Kelab

Rujukan 

Orang Malaysia berketurunan Melayu
Orang dari Melaka
Pemain bola sepak Malaysia
Orang hidup
Kelahiran 1993